**Прилог бр. 1.**

И З В Ј Е Ш Т А Ј

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**IПОДАЦИ О КОНКУРСУ**

Конкурс објављен:**22. јуна 2016. године у дневном листу „*Глас Српске*“**

Ужа научна/умјетничка област:**Економско планирање и развој (ужа област образовања: Економско планирање и развој)**

Назив факултета:**Економски факултет Источно Сарајево**

Број кандидата који се бирају:**Један (1)**

Број пријављених кандидата:**Један (1)**

**IIПОДАЦИ О КАНДИДАТИМА**

Први кандидат

**1. Основни биографски подаци**

Име, средње име и презиме:**Арсен (Ненад) Хршум**

Датум и мјесто рођења:**10. јануар 1988. године, Рогатица**

Установе у којима је био запослен:**мај 2012. - септембaр 2013. године: „*Smart System Solution* д.о.о.“ Пале; октобар 2013. - данас: Економски факултет Источно Сарајево**

Звања/радна мјеста:**Асистент (Економски факултет Источно Сарајево)**

Научна/умјетничка област:**Економско планирање и развој**

*Чланство у научним и стручним организацијама или удружењима:****-***

**2. Биографија, дипломе и звања**

Основне студије(студије првог циклуса):

Назив институције: Економски факултет Источно Сарајево

Мјесто и година завршетка:Пале - Источно Сарајево; септембар 2011. године (просјечна оцјена 9,03 – студент генерације, добитник Плакете Универзитета за изузетан успјех током студирања)

Постдипломске студије(студије другог циклуса):

Назив институције: Економски факултет Источно Сарајево

Мјесто и година завршетка:Пале - Источно Сарајево; мај 2016. године (просјечна оцјена 10,00)

Назив магистарског рада: „Предности и могући недостаци програма Међународног монетарног фонда у земљама у транзицији“

Ужа научна/умјетничка област:Теоријска економија и Економско планирање и развој

Докторат(студије трећег циклуса):

Назив институције: -

Мјесто и година завршетка: -

Назив дисертације: -

Ужа научна/умјетничка област: -

Претходни избори у наставна и научна звања (институција, звање и период): Економски факултет Источно Сарајево; асистент за ужу научну област Економско планирање и развој; од 2013. до 2017. године

**3. Научна/умјетничка дјелатност кандидата**

1. Радови прије првог и/или последњег избора/реизбора

1. Владушић, Љ., Хршум, А., Крунић, Б., Бојовић, А. и Икић, Т., *„Мала и средња предузећа у функцији развоја туризма - анализа на примјеру ОЦ Јахорина“*, IIНаучно-стручна конференција са међународним учешћем Јахорински пословни дани: предузетништва, гастрономије и туризма, Пале -Јахорина, 2013. године.

2а. Радови послије последњег избора/реизбора

1. Хршум, А., *„Увођење корпоративног управљања у јавна предузећа са циљем повећања њихове ефикасности“*, IV Научно-стручна конференција са међународним учешћем Јахорински пословни дани: туризам у функцији економског развоја, Пале - Јахорина, 2015. године

Јавни сектор и јавна (државна) предузећа заузимају значајно мјесто у привредном животу готово сваке националне економије. Ипак, јавна предузећа су неријетко неефикасна и бројна литература је посвећена анализи узрока и покушају давања препорука како би се те неефикасности и ограничења превазишла или умањила. Велики број препорука и концепата се заснива на позитивним праксама и искуствима из предузећа која су у приватном власништву. Корпоративно управљање као један концепт који има исходиште у приватном сектору, свакако је област која, уколико се на одговарајући начин примјени на јавна предузећа, може да унаприједи ефикасност ових субјеката. С тим у вези, смјернице за корпоративно управљање у државним предузећима Организације за економску сарадњу и развој (*OECD*) могу представљати адекватан оквир за увођење овог концепта у јавна предузећа. Предмет рада јесте анализа основних ограничења јавних предузећа и сагледавање генезе развоја корпоративног управљања. Циљ рада се огледа у намјери да се *OECD*-e смјернице прикажу као одговарајући оквир за примјену корпоративног управљања у јавним предузећима а све са циљем да се унаприједи ефикасност ових субјеката. У првом дијелу рада, прецизира се појам корпоративног управљања док други дио указује на основне карактеристике јавних предузећа и сагледава могућности примјене корпоративног управљања у овим ентитетима јавног сектораидентификујући основне препреке за примјенунаведеног концепта. Завршни дио рада се бави конкретним *OECD*-e смјерницама анализирајући могућности њихове примјене у јавним предузећима.

2. Ребић, М. и Хршум, А., *„Контрола државне помоћи у Европској унији у функцији јачања тржишне конкуренције“*, XX научни скуп Стратегијски менаџмент и системи подршке одлучивању у стратегијском менаџменту, Суботица - Палић, 2015. године

Једна од најотворенијих питања савремене економске мисли јесте оправданост државног интервенционизма и улога државе у привредном животу. Државна помоћ приватном сектору може да има бројне користи. Ипак, уколико се та помоћ реализује без адекватне контроле и надгледања надлежних органа, у највећем броју случајева може бити погрешно усмјерена, а неријетко доводи до нарушавања тржишне конкуренције. Државну помоћ примарно треба усмјерити ка субјектима који су спремни да инвестирају сопствени капитал у истраживање и развој, запошљавање, локални и регионални развој а све са циљем подстицаја привредног раста и развоја. Када се говори о Европској унији, због свих специфичности, питање државне помоћи посебно привлачи пажњу тако да је у овом погледу заузет веома јасан став: неопходност мањих и квалитетнијих државних помоћи које ће бити усмјерене у адекватне циљеве тј. циљеве који ће доприносити побољшању општег друштвеног благостања. Потребно је нагласити да Европска унија, када је ријеч о усмјеравању државне помоћи, предност даје управо улагању у истраживање, развој, иновације, информациону технологију и регионални развој, јер управо се тада пружа највећи допринос бољој економској будућности и развоју. Главна хипотеза овог рада јесте да ефикасна контрола државне помоћи доприноси јачању тржишне конкуренције. У раду се наглашава значај ефикасне контроле државне помоћи, као и значај усмјеравања исте у хоризонталне циљеве као што су регионални развој, мало и средње предузетништво, истраживање и развој, иновације и запошљавање. У првом дијелу рада дефинише се појам и облици државне помоћи док други дио указује на модалитете надгледања државне помоћи од стране Европске комисије. Треће поглавље сагледава ефекте свјетске економске кризе на област државне интервенције а завршни дио рада детаљно анализира државну помоћ у Европској унији.

3. Ребић, М., Боровић, З. и Хршум, А., *„Предаторске цијене као облик стратешког понашања предузећа“*, V Научно-стручна конференција са међународним учешћем Јахорински пословни форум: туризам и конкурентност, Пале - Јахорина, 2016. године

Стратешко понашање предузећа представља свакодневну активност предузећа у настојању да се изборе са ривалима на тржишту, а све у циљу остваривања бољег конкурентског положаја. Један од облика стратешког понашања, који је и предмет рада, јесте и примјена предаторских цијена. Употреба предаторских цијена се сматра нелегалном према антимонополским прописима из разлога што њихова примјена као примарни циљ има елиминисање конкуренције са тржишта. Међутим, примјену предаторских цијена је веома тешко доказати, што потврђује веома мали број откривених и процесуираних случајева до сада. Такође, ни сама предузећа се неће лако опредијелити за њихову примјену против конкуренције јер им овај вид стратешког понашања не гарантује сигуран успјех и раст профита у будућности. Дакле, када се уђе у дубљу анализу предаторског понашања, примјетиће се велико присуство неизвјесности: код предатора јер не постоји сигурност у коначан исход предаторског понашања; а код конкурената због присутности страха од предаторских цијена. Рад настоји да утврди да ли је, и под којим условима предаторско понашање профитабилно, да дефинише предаторске цијене и границу која их раздваја од минималних конкурентских цијена, као и да представи начине утврђивања предаторског понашања те критеријуме за спријечавање истог. У првом дијелу рада се ближе одређује појам предаторског понашања и настоји се сагледати да ли су предаторске цијене реалност у савременим привредним односима или само теоријски појам. Посебан дио рада (треће поглавље) је посвећено проблематици утврђивања и спријечавања предаторског понашања од стране привредних субјеката.

4. Владушић, Љ., Ребић, М. и Хршум, А., *„Управљање ризицима у циљу пословног одлучивања у кризним ситуацијама“*, XXI научни скуп Стратегијски менаџмент и системи подршке одлучивању у стратегијском менаџменту, Суботица - Палић, 2016. године

Независно од власничке структуре и величине, сва предузећа се неизбјежно суочавају са бројним ризицима и одређеним кризним ситуацијама. Овај сегмент у савременим условима пословања, које карактеришу процеси глобализације и интеграције, још више добија на значају тако да је за судбину сваког предузећа од пресудне важности да добро познаје кризни менаџмент и начине управљања ризицима. У складу са наведеним, предмет истраживања рада јесте управљање ризицима у сврху доношења ефикасних пословних одлука. Основна хипотеза гласи: вођење погрешне финансијске политике представља кључни фактор узрока кризе предузећа у Републици Српској и Босни и Херцеговини. Сходно постављеној хипотези и предмету истраживања, основни циљ истраживања јесте утврђивање фактора који пресудно утичу на појаву кризе у предузећима у Републици Српској и Босни и Херцеговини. У оквиру првог дјела рада детаљно су образложени појам и врсте пословног ризика, уз стављање нагласака на значај познавања кризног менаџмента. Други дио рад је усмјерен ка анализи интегрисаног управљања ризицима, дефинисању стратегија за управљање истим, уз прорачун стопе ризика инвестирања у предузећа у Републици Српској и Босни и Херцеговини. Трећи дио рада се односи на резултате истраживања, тј. анализу фактора који утичу на развој кризних ситуација у предузећима у Републици Српској, односно Босни и Херцеговини.

2б. Уџбеничка литература послије последњег избора/реизбора

1. Сарадник у изради скрипте: Владушић, Љ., „*Економија јавних предузећа“*, Центар за издавачку дјелатност Економског факултета Универзитета у ИсточномСарајеву, Пале, 2013.године

Скрипта је у складу са Одлуком Наставно-научног вијећа Економског факултета Источно Сарајевонамијењена као уџбеник студентима четврте године који похађају смјер Економија јавног сектора. Скрипта садржи три поглавља, прилоге и појмовник, а на 281 страни обрађује сљедећа подручја: 1. Економија јавног сектора, 2. Економија Републике Српске и Босне и Херцеговине, 3. Економија јавних предузећа Републике Српске.Рецензенти су проф.др Александар Стојановић (ужа научна област Фискална економија)и доц.др Драган Кулина (ужа научна област Рачуноводство и ревизија. Уоцјенирукописауџбеника, поредосталог,рецензенти су истакли: *Скрипта „Економија јавних предузећа“ једна је од ријетких публикација у домаћој и стручној јавности која се бави дефинисањем дистинкције пословања јавних у односу на приватна предузећа. Наизглед, барем у економској теорији, те разлике готово и нема. Међутим, економска пракса показује супротно, посебно у економијама које егзистирају у политичким системима који немају демократску традицију и који су у процесу транзиције.У скрипти се кристалишу својеврсни специфични услови од којих зависи успјешност пословања јавних предузећа. Управо та синтеза чињеница, спознаја и доказа у ово недовољно истражено поље у Босни иХерцеговини, чини да скрипта значајно унапређује ову област економске науке. Имајући у виду да је писана као систем науке о јавном сектору и пословној економији, ова скрипта може да послужи, сем студентима економског факултета (којима је првенствено и намијењена), и као добро штиво многим читаоцима, укључујући и оне који се материјом пословне економије професионално баве или су у позицији да доносе одговарајуће одлуке. Ова студија ће несумњиво допринијети бољем разумијевању специфичности пословања јавних предузећа, унаприједиће постојећи ниво стручне и јавне расправе, а истовремено ће представљати и важан ослонац за промишљање одговарајућих мјера. Начином обраде наведених питања, садржајем а посебно веома заступљеним дидактичким елементима у излагању сложене и обимне материје, скрипта Економија јавних предузећа и у потпуности покрива садржај дефинисан наставним програмом предмета под називом Економија јавних предузећа, Економског факултета Источно Сарајево.*

**4. Образовна дјелатност кандидата**

1. Образовна дјелатност прије првог и/или последњег избора/реизбора

-

2. Образовна дјелатност послије посљедњег избора/реизбора

Након избора у звање асистент, обављао је активности предвиђенеправилницима Универзитетаи уговором о раду. Када је ријеч о наставном процесу, држи вјежбе на сљедећим предметима: Јавне финансије, Европске економске интеграције, Економија јавних предузећа, Теорија и анализа економске политике (први цикс студија на матичном Факултету), Монетарна политика и финансијски сектор транзиционих економија, Управљање финансијским институцијама, Банке и финансијска тржишта (други циклус студија на матичном Факултету) и Национална економија и Економски систем Босне и Херцеговине и Републике Српске (Филозофски факултет Источно Сарајево – студијски програм Журналистика)

Показатељ квалитета рада сарадника у образовној дјелатности исказује се и резултатима студентске анкете. Као асистент на напријед наведеним предметима у претходне три године добио је просјечну оцјену одличан а у структури оцјене стручна способност и професионалност оцјењена је такође са одличан уз пратеће позитивне коментаре.

**5. Стручна дјелатност кандидата**

1. Стручна дјелатност прије првог и/или последњег избора/реизбора

-

1. Стручна дјелатност послије првог и/или последњег избора/реизбора

Секретар научног часописа „Зборник радова Економског факултета Источно Сарајево“.

Члан организационог одбора Научно-стручне конференције са међународним учешћем „Јахорински пословни форум“.

Чланкомисија и радних група на Економском факултету и Универзитету у Источном Сарајеву.

**6. Резултат интервјуа са кандидатима**

Дана 14. јула 2016. године обављен је интервју са кандидатом Арсеном Хршумом. Чланови Комисије (проф. др Љубиша Владушић и доц. др Младен Ребић) састали су се са кандидатом и обавили стручни разговор уз постављање одговарајућих питања, на које је кандидат дао задовољавајуће одговоре.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

С обзиром на то да је Законом о високом образовању предвиђено да кандидат за избор у научно-наставно звање, који раније није изводио наставу у високошколским установама треба да одржи предавање, а да је кандидат Арсен Хршум већ изводио наставу на високошколској установи од 2013. године, у звању асистента, предавање није одржано.

**III ЗАКЉУЧНО МИШЉЕЊЕ**

Након прегледа приспјеле документације на конкурс за избор вишег асистента за ужу научну област Економско планирање и развој (ужа област образовања Економско планирање и развој) на Економском факултету Источно Сарајево, који је објављен дана 22. јуна 2016. године у дневном листу „*Глас Српске*“, Комисија констатује да се пријавио један кандидат: Арсен Хршум.

Увидом у документацију кандидата Арсена Хршума, Комисија је установила да је кандидат доставио сва неопходна документа којима доказује испуњавање услова за избор у сарадничко звање виши асистент за ужу научну област Економско планирање и развој (ужа област образовања Економско планирање и развој) предвиђених Законом о високом образовању, Статутом Универзитета и Правилником и условима избора наставника и сарадника на Универзитету у Источном Сарајеву.

Обзиром на то да се на конкурс пријавио један кандидат, Арсен Хршум, ранг листа неће бити састављана.

Комисија констатује да је кандидат Арсен Хршум у настави провео три године у звању асистент при чему је биран за ужу научну област Економско планирање и развој.

Након избора у звање асистент, кандидат Арсен Хршум је објавио четири научно-истраживачка рада, који, по свом садржају одговарају ужој научној области за коју је расписан конкурс.

Кандидат Арсен Хршум је учествовао као сарадник у изради рецензиране скрипте „Економија јавних предузећа“ која је, као уџбеник, намијењена студентима Економског факултета Источно Сарајево.

Кандидат Арсен Хршум је на студијама првог циклуса остварио просјечну оцјену 9,03 при чему је као студент генерације добитник Плакете Универзитета Источно Сарајево. Одбраном завршног (мастер) рада успјешно је завршио други циклус студија и стекао звање магистар економије уз просјечну оцјену 10,00.

Комисија наглашава да је кандидат Арсен Хршум током ангажмана на Економском факултету Источно Сарајево професионално обављао наставне активности о чему свједоче резултати студентске анкете. Такође, посебно се подвлачи чињеница да је кандидат савјесно и одговорно извршавао и остале повјерене обавезе и задатке а које нису везане за наставни процес.

Након спроведене анализе, Комисија је мишљења да кандидат Арсен Хршум испуњава све услове за избор у сарадничко звање виши асистент за ужу научну област Економско планирање и развој (ужа област образовања Економско планирање и развој).

**На основу горе наведеног, Комисија једногласно са задовољством предлаже Наставно-научном вијећу Економског факултета и Сенату Универзитета у Источном Сарајеву да се магистарАрсен Хршумизабере у сарадничко звањевиши асистент за ужу научну област Економско планирање и развој (ужа област образовања Економско планирање и развој).**

Чланови Комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_

(Милорад Филиповић, редовни професор,ужа научна област Економска политика и развој - Теорија и планирање привредног развоја, Универзитет у Београду, Економски факултет Београд, предсједник комисије)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_

(Љубиша Владушић, ванредни професор, ужа научна област Економска политика, Универзитет у Источном Сарајеву, Економски факултет Источно Сарајево)

3.\_\_\_\_\_\_\_\_\_\_\_\_\_\_\_\_\_\_\_\_\_\_\_

(Младен Ребић, доцент, ужа научна област Теоријска економија, Универзитет у Источном Сарајеву, Економски факултет Источно Сарајево)

Источно Сарајево:\_\_\_\_\_\_\_\_\_\_\_